Emmanuel_George_Cefai
L-importanza ta’ dawn l-artikli hi fil-fatt illi Cefai fihom żviluppa biċċa biċċa f’kull artiklu sistema ta’ ħsieb tiegħu nnifsu li hu sejjaħ mentalism. Din is-sistema ta’ ħsieb jew filosofija hi bbażata fuq l-iskoperta minn Cefai tal-Ideja tal-Infinità (Idea of Infinity) li hija l-pedament tas-sistema u li turi illi l-bniedem għandu l-fakoltà bla limitu li jkun jaf  l-ispazju infinit li Cefai jsejjaħ  mentalist universe (univers mentalista) li hu infinit u għalhekk li jinkludi wkoll l-univers finit u fiżikalista (physicalist universe). Biex wieħed jkun jaf u jkun konxju tal-ispazju infinit m’hemm l-ebda bħonn jew prova ħlief tal-Ideja tal-Infinita’ stessa li hekk jew hekk hi f’moħħ il-bniedem giet kif ġiet u ġiet mnejn ġiet. Pero’ imbagħad il-bniedem jibda jara u jipperċepixxi dettalji u dawn permezz tal-proċess li Cefai jsejjaħ specificity (speċifiċità) jiġifieri dak il-proċess li bih il-bniedem wara li jkun irrealizza il-pedament tal-għerf tiegħu fl-iskoperta tal-Ideja tal-Infinità jgħaddi biex jkompli jibni din id-darba dettalji mir-realtà ta’ madwaru. Kienu ħafna il-filosofi li dejjem ippriedkaw illi meta l-bniedem jipperċepixxi dawn id-dettalji hu ma jkunx jara sew id-dinja ta’ madwaru u jispiċċa mqarraq mis-sensi tiegħu – għalhekk il-bniedem hu inkapaċi li jkun jaf verament l-għerf u d-dinja ta’ madwaru. Iżda Cefai wera kif dan mhux minnu tant illi li kieku is-sensi u l-moħħ tal-bniedem kienu jqarrqu bih l-bniedem kien jkun jista jbiddel f’moħħu dawn l-istess perċezzjonijiet billi l-moħħ bil-kapaċità infinità tiegħu (din il-kapaċità hi ipprovata mill-Ideja tal-Infinità) hu Sovran u għalhekk jista faċilment jbiddel kif irid kull perċezzjoni qarrieqa jew ‘falza’ li jkollu. Imma fil-fatt il-perċezzjonijiet tal-bniedem ma humiex hekk : il-bniedem ma jistax jbiddilhom f’moħħu jew permezz ta’ moħħu u dan għar-raġuni illi dawk il-perċezzjonijiet huma marbutin eżattament mar-realtà ta’ barra mill-moħħ tal-bniedem u għaldaqstant il-bniedem ma jistax jibdilhom f’moħħu għaliex dawn il-perċezzjonijiet jkunu gejjin mhux minn moħħu jew mis-sensi tiegħu imma minn oġġetti tad-dinja ta’ barra minn moħħu. Għalhekk il-bniedem fil-fatt jara id-dinja ta’ madwaru li hi ‘l barra minn moħħu u jaraha sewwa. Għalhekk ukoll il-filosofi kollha li kienu ħolqu dan il-‘problema’ kienu ħolqu ‘problema’ u qtigħ tal-qalb li fil-fatt ma jeżistux kif Cefai ipprova. (Fil fatt fl-artiklu tiegħu fuq Einstein Cefai estenda il-formola e=mc2 għall proċess uman ta’ tagħrif tal-għerf (knowledge) u b’hekk apparti li ta dimensjoni u tifsira ġdida u addizzjonali lill istess Einstein, wera b’mod ċar kif il-perċezzjonijiet li jidhlu fil-moħħ jidħlu b’mod li juru ċar u sewwa ir-‘realtà’ ta’ barra mill-moħħ – għalhekk l-argumenti wil-provi ta’ Cefai din id-darba u f’dan il-kaz huma wkoll msahhin mhux biss mill-qawwa tal-filosofija imma wkoll mix-xjenza nnifsha). Peress illi din il ‘problema’ kienet ilha ġejja minn filosofi qabel Cefai għall sekli sħaħ u hu rnexxilu jxejjinha fil-filosofija tiegħu b’dan il-mod Cefai – forsi anki bla ma xtaq jew ried – aktarx jista’ jkun li biddel ukoll il-kors tal-filosofija jekk mhux ukoll ta’ parti sewwa miċ-ċiviltà kif konna nafuha sal-lum. Peress ukoll illi tul sekli sħaħ kważi il-filosofi kollha ‘inqabdu’ f’dan il-problema u li għalkemm biċċiet minnhom ipprovaw isolvuha b’mod jew ieħor mingħajr ma rnexxilhom tal-inqas kompletament – wara Cefai prattikament il-ħsieb ta’ kull wieħed minn dawn il-filosofi hu effettwat fid-dawl ta’ dak enunzjat minn Cefai.